
Makibaka upang pabilisin 

ang pagpapatalsik sa rehimeng Arroyo 
at upang palakasin 

ang rebolusyonaryong kilusan 


Mensahe ng Komite Sentral ng Partido Komunista ng Pilipinas 
sa mga kadre ng Partido, Pulang kumander at mandirigma ng Bagong Hukbong Bayan 


(PKP), ipinapahayag ng Komite Sentral ang pi- 

nakamainit na rebolusyonaryong pagbati sa mga 
kadre ng Partido, Pulang kumander at mandirigma sa 
masayang okasyon ng ika-37 anibersaryo ng pagkaka- 
tatag ng Bagong Hukbong Bayan (BHB). Nagpupugay 
kami sa inyo sa mga tagumpay sa pagsusulong ng de- 
mokratikong rebolusyon ng sambayanang Pilipino sa 
pamamagitan ng matagalang digmang bayan laban sa 
imperyalismong US at mga lokal na mapagsamanta- 
lang uring malalaking kumprador at panginoong may- 
lupa. 

Pinararangalan namin ang lahat ng kadre ng Par- 
tido, mga Pulang kumander at mandirigma na nag- 
ambag sa mga tagumpay ng demokratikong rebolu- 
syong bayan mula 1969. Binabati namin kayo sa in- 
yong mga nakamit sa gawaing masa at pagsusulong 
ng digmang bayan noong nakaraang taon. Pinupuri 
namin ang lahat ng Pulang kumander at mandirigma 
sa paglulunsad ng mga taktikal na opensiba sa buong 
bansa. 

Iginagawad namin ang pinakamataas na parangal 
sa ating mga rebolusyonaryong martir. Inspirasyon 
natin ang kanilang kabayanihan, pagpupunyagi at 
pagsasakripisyo. Gawin natin silang huwaran at iba- 
yong bigyan ng kahulugan at katarungan ang kani- 
lang pagkamartir sa pamamagitan ng magiting at 
puspusang pakikipaglaban. Batay sa natipon nating 

lakas, pinagtitibay nating muli ang 
ating kapasyahang isulong ang re- 
bolusyong Pilipino. 

Kinakaharap ngayon ng samba- 
yanang Pilipino ang buhong na re- 
himeng Arroyo. Inagaw ng rehi- 
meng ito ang kapangyarihan sa pa- 
mamagitan ng pandaraya sa elek- 
syon at determinado itong kumapit 
sa poder sa pamamagitan ng pina- 
kamaruruming paraan. Sukdulan 
ang pangangayupapa nito sa impe- 
ryalismong US at taglay nito ang 
pinakamasasahol na katangian ng 
mga lokal na nagsasamantalang 
uring malalaking kumprador at pa- 
nginoong maylupa. Walang sina- 
santo ang katiwalian, kalupitan, 
katusuhan at kasinungalingan nito. 
Sinisikap nitong durugin ang rebo- 
lusyonaryong kilusan sa pagnanais 
na sugpuin ang lahat ng anyo ng 
paglaban sa pang-aapi at pagsasa- 
mantala. 

Kaya hinihikayat namin kayo na 
ipagpatuloy at paigtingin pa ang 
pambansang koordinadong mga 
taktikal na opensibang sinimulan 
noong kalagitnaan ng Setyembre 
ng nakaraang taon. Pabilisin natin 
ang bwelo ng ating mga taktikal na 
opensiba. Ang mga ito ang pinaka- 
magandang maitutugon ng bayan 
at mga rebolusyonaryong pwer- 
sa sa nag-iibayong tero- 
rismo ng estado at 
paglitaw ng pasis- 
tang diktadura. 
Dapat tayong 
lumaban 
upang pa- 
bilisin ang 
pagpapa- 
talsik sa re- 
himeng Ar- 
royo at pala- 
kasin ang rebo- 
lusyonaryong kilusan. Ang 
plano natin ay pasukin at 
pahinugin ang panggitnang 
yugto ng estratehikong de- 
pensiba ng digmang ba- 
yan. 

Ang kabulukan 
at pagkakahiwalay 
ng rehimeng batbat ng krisis 


Mula 2001, labis na pagdurusa 
ang idinudulot ng rehimeng Arroyo 
sa malawak na masa ng sambaya- 
nan. Ipinataw nito sa bayan ang 
pinakamasasamang patakarang 
nagsasamantala at umaapi sa ma- 
mamayan at nagsisilbi sa kahayu- 
kan ng dayuhang monopolyong ka- 
pitalismo, lokal na pyudalismo at 
burukratang kapitalismo. Ipinapa- 
pasan nito sa mamamayan ang la- 
hat ng pabigat na dulot ng palagi- 
ang krisis ng naghaharing mala- 
pyudal at malakolonyal na sistema 
at pandaigdigang sistemang kapi- 
talista. 

Ibayo pang ipinapataw ng rehi- 
meng Arroyo sa sambayanang Pili- 
pino ang patakaran ng globalisa- 
syong neoliberal na dikta ng US, at 
sa gayo'y nilalabag nito ang kani- 
lang soberanyang pang-ekonomya 
at ibinebenta ang kanilang pam- 
bansang patrimonya. Ang liberali- 
sasyon, pribatisasyon at deregula- 
syon ay para sa kapakinabangan ng 
mga dayuhang monopolyo at kapa- 
hamakan ng buong bansa, ng anak- 
pawis, ng kababaihan, mga bata at 
ng kalikasan. 

Wala pang ka- 
pantay ang lubha ng 
krisis sa ekonomya. 
Ang lokal na manu- 
paktura at produksyon 
ng pagkain ay bumag- 
sak sa bigat ng labis na 
L importasyon. Nakaha- 
pay ang produksyon ng 

mga hilaw na materyales 
at mga malamanupaktu- 
rang may mababang dag- 

brang suplay at bagsak na 
presyo sa pandaigdigang 
pamilihan. Gumagastos ng 
malaki ang reaksyunaryong 
estado sa maanomalya at 
pinamahal na mga suplay 


para sa makinaryang burukratiko at 
militar. Ang militar, pulisya at mga 
bulaang operasyong paniktik ay bi- 
nibigyan ng higit na prayoridad sa 
pondo kaysa mga saligang serbi- 
syong panlipunan tulad ng eduka- 
syon at kalusugan. 

Walang kapantay sa nakaraan 
ang kalubhaan ng krisis pampinan- 
sya. Bangkrap ang reaksyunaryong 
estado. Ang pagbabayad sa pam- 
publikong utang ay katumbas ng 
mahigit 90% ng nalilikom na buwis 
at mahigit 30% ng badyet ng gu- 
byerno (di pa kabilang ang mga da- 
yuhang utang na di pa sinasagot 
ng estado). Walang kontrol ang re- 
himeng Arroyo sa pangungutang sa 
loob at labas ng bansa upang ta- 
palan ang patuloy na lumalaking 
depisit sa badyet at kalakalan at 
likhain ang ilusyon ng pag-unlad 
sa lokal na produksyon. Nangungu- 
tang ito sa labas ng bansa sa ilalim 
ng mas mabibigat na kundisyong 
komersyal. 

Tinitiyak nito sa mga kumpanya 
at bangkong multinasyunal na ang 
ekonomya ng Pilipinas ay mapasi- 
sigla ng tripleng kumbinasyon ng 
bagong panlabas at lokal na utang, 
remitans mula sa mga migranteng 
manggagawang Pilipino at mala- 
king dagdag na buwis. Gumigipit sa 
masang anakpawis at mga panggit- 
nang saray ang pagpapataw ng 
expanded value-added tax sa harap 
ng bagsak na kalagayan ng ekono- 
mya. Nagbubunsod iyon ng panli- 
punang diskuntento at paglaban. 

Napakataas ng antas ng kabuu- 
ang disempleyo—halos 50% ng 
pwersa ng paggawa ang aktwal na 
walang hanapbuhay. Ang nominal 
na kita ng mamamayan ay laging 
tinatagpas ng sumisirit na presyo 
ng mga saligang kalakal at serbi- 
syo. Ang pangkalahatang pagbag- 
sak ng halaga ng piso ay naiibsan 
lamang sa pagpasok ng mga pau- 
tang mula sa labas ng bansa. Su- 
masahol ang mga serbisyong panli- 
punan, laluna sa edukasyon at ka- 

lusugan, habang lumalaki naman 
ang mga sinisingil sa mamamayan. 

Mahigit 80% ng populasyon ay 
nagdarahop. Karamihan sa kanila 
ay nabubuhay sa kulang USS2 o 
P104 kada araw. Taun-taon, nagbi- 
bingi-bingihan ang rehimen sa ka- 
karampot na P125 dagdag sa ara- 
wang minimum na sahod na igini- 
giit ng mga manggagawa. Ipinaii- 
lalim ang masang magsasaka sa pi- 
nasisidhing mga anyo ng pyudal at 
malapyudal na pagsasamantala. Hi- 
nahagupit sila ng salot ng pa- 
ngangamkam ng lupa, arbitraryong 
pagtataas ng upa sa lupa, usura, 
napakababang presyo ng kanilang 
mga produkto, mababang pasahod 
sa gawaing bukid at kawalan ng iba 
pang mapagkakakitaan. Pinopro- 
blema ng karamihan kung paano 
makakakain nang tatlong beses sa 
isang araw. Ang mga bata at ang 
kanilang mga ina sa mga marali- 
tang komunidad sa lunsod at kana- 
yunan ang dumaranas ng pinaka- 
matinding hagupit ng gutom at 
malnutrisyon. 

Malisyosong nakiangkas ang re- 
himeng Arroyo sa islogang “gera 
laban sa terorismo” ng US para 
magamit itong lisensya sa pang- 
aapi sa mamamayan, laluna sa ma- 
sang manggagawa at magsasaka at 
mga pambansang minorya. Ang 
mga unyonista ay inaakusahan ni- 
tong terorista sa mga pabrika at 
ang militar at pulisya ay karakara- 
ka nitong ginagamit sa pag-atake 
at pagpatay sa mga nagwewelgang 
manggagawa. Binuo at ginagamit 
nito ang Oplan Bantay Laya sa pag- 
hahasik ng mga kampanyang panu- 
nupil laban sa masang magsasaka 
at mga larangang gerilya upang 
pagsilbihan ang interes ng mga lo- 
kal na panginoong maylupa at mga 
korporasyong dayuhan. 

Kinakamkam nito ang lupa ng 
mga magsasaka at pambansang mi- 
norya at lalong ibinubukas ang 
mga likas na yaman sa mga korpo- 
rasyong dayuhan at malaking- 

Ang rehimeng Arroyo ay 
isang traydor na rehi- 


meng laging nagsusuma- 
mong suportahan ng US. 


kumprador na interesado sa pagmi- 
mina, pagtotroso, agrikultura at 
mga yamang-dagat. Nakababahala 
ang kagyat na mga pinsalang idi- 
nudulot nito sa lipunan at kalika- 
san. Permanente ang pinsala sa ba- 
hagi ng mga yamang mineral na 
hindi na maibabalik. Ngunit dahil 
sa kawalan ng pangangalaga sa ka- 
gubatan at reforestation, nagiging 
permanente na ang pagkakalbo ng 
kagubatan at nagiging sanhi ito ng 
mga pagbaha, pagguho ng lupa at 
tagtuyot. 

Bukod sa pagpapakat ng mga 
konsentradong pwersa at mga 
special operations team, layunin ng 
Oplan Bantay Laya na sindakin ang 
mamamayan sa pamamagitan ng 
pagdukot, pagtortyur at pagpas- 
lang ng mga death squad sa mga li- 
der at kasapi ng mga progresibong 
organisasyong masa at mga gru- 
pong party list, mga aktibista sa 
karapatang-tao, mga pari at pastor, 
mga titser, mga abugado at mama- 
mahayag na aktibong nagtatanggol 
sa interes ng bayan. Nakahanda 
ngayon ang rehimen na ikalat ang 
mga death squad sa pambansang 
kabisera at pag-ibayuhin ang mga 
pagkilos ng mga ito sa mga lunsod 
sa prubinsya upang suportahan ang 
mga yunit ng militar at pulisya na 
arbitraryong nang-aaresto, nang- 
hahalughog, nananamsam at nanu- 
nupil sa mga kilos-protesta. 

Tampok sa Oplan Bantay Laya 
ang inihayag na layunin nitong 
wasakin ang hinihinalang pampuli- 
tikang imprastruktura ng rebolu- 
syonaryong kilusan. Nakapadron 
ito sa Plan Phoenix sa gera ng US 
sa Vietnam noong huling bahagi ng 
dekada 1960 at binalangkas mismo 


ng Cabinet Oversight Committee 
for Internal Security (COC-IS) sa 
pamumuno ng malalaon nang 
ahente ng US tulad nina Gen. Edu- 
ardo Ermita at national security 
adviser Norberto Gonzales. 

Sa dahas umaasa ang rehimeng 
Arroyo sa pagsansala at paglaban 
sa kilusang masa at malawak na 
nagkakaisang prente ng mga ligal 
na pwersa na nagsisikap patalsikin 
o pwersahing magbitiw si Arroyo sa 
paraang mapayapa at di marahas, 
katulad ng pagpapatalsik kay Mar- 
cos noong 1986 at kay Estrada no- 
ong 2001. Kinatatampukan ito ng 
pag-aalsa ng mamamayan at paghi- 
kayat sa pagtalikod ng militar at 
pulisya sa rehimen upang bigyang- 
daan ang isang bagong gubyernong 
sibilyan. Gayunman, pinalalabas ng 
rehimen at mga alipures nito na 
ang pag-iwas ng militar at pulisya 
na gumamit ng dahas laban sa mga 
pwersang oposisyon ay aktong 
pagkukudeta. 

Sa paggamit ng kabangisan, 
umigpaw na ang rehimen mula sa 
tinaguriang calibrated preemptive 
response bilang paghadlang sa ma- 
mamayan sa paggamit ng kanilang 
karapatan sa malayang pagtitipon 
at pamamahayag, tungo sa pag- 
angkin ng mga kapangyarihang 
pambatas-militar sa ngalan ng de- 
klarasyon ng state of national 
emergency tulad ng Proclamation 
1017. Kahit matapos bawiin ang 
proklamasyon bunsod ng malawa- 
kang pagtutol, patuloy ang rehi- 
meng Arroyo sa pang-aaresto nang 
walang mandamyento, pagdedetine 
nang walang taning, panrereyd at 
pagbabantang ipasasara ang mas- 
midya at kokontrolin ang mga pam- 
publikong yutilidad. 

Upang makapanatili sa poder at 
makapagpalawak ng kapangyari- 
han, sinisikap ng rehimeng Arroyo 
na buwagin ang malawak na nagka- 
kaisang prenteng lumalaban dito sa 
pamamagitan ng pagtatangkang 
wasakin ang mga ligal na pwersang 

patriyotiko at progresibo. Umaasa 
rin itong mapipilay ang armadong 
rebolusyonaryong kilusan sa pag- 
wasak sa ligal na mga pwersang pa- 
triyotiko at progresibo. Sinasabi ni 
Arroyo at ng kanyang Cabinet Over- 
sight Committee o grupong nanga- 
ngasiwa sa Internal Security na li- 
sensyado na ito ng US na patayin 
ang mga komunista at pwersang 
patriyotiko sa ngalan ng anti-tero- 
rismo, kanselahin ang eleksyon sa 
2007, hadlangan ang pananalo ng 
mga partido ng ligal na oposisyon 
at ang pag-impeach nila kay Arro- 
yo, at hawanin ang daan para sa 
“cha-cha”, ang pag-amyenda sa 
konstitusyong 1987 sa paraang pi- 
nakahahangad kapwa ng rehimeng 
Arroyo at mga imperyalistang US. 

Nakatakdang umangkin ang re- 
himeng Arroyo ng mga awtokrati- 
kong kapangyarihang katulad ng 
nakuha ni Marcos sa konstitusyong 
1973 sa huwad na transisyon mula 
presidensyal tungong parlamenta- 
ryong anyo ng gubyerno. 

Layunin din nitong palabnawin 
ang malilinaw na garantiyang ha- 
law sa doktrinang Miranda at bura- 
hin ang mga restriksyon sa pagga- 
mit ng kapangyarihang pambatas- 
militar. Kapalit nito, ang US at iba 
pang dayong monopolyong korpo- 
rasyon ay papayagang lubos na 
magmay-ari at kumontrol ng lupa- 
in, likas na yaman, mga pampubli- 
kong yutilidad at lahat ng negosyo. 
Ang mga pwersang militar ng US ay 
maaari ring magmantine ng mga 
base militar, mga tropang pang- 
kombat at armas nukleyar sa teri- 
toryo ng Pilipinas. 

Ang rehimeng Arroyo ay isang 
traydor na rehimeng laging nagsu- 
sumamong suportahan ng US. Wala 
itong natutunan sa paglitaw at 
pagbagsak ng pasistang rehimeng 
Marcos. Noong una'y nakinabang si 
Marcos sa suporta ng US habang 
sumusunod sa mga dikta nito. Ngu- 
nit bandang huli, binitiwan din si- 
ya ng US nang rumurok ang mala- 

wak na nagkakaisang prente ng 
mga pwersang antipasista at ang 
kilusang masa laban sa malulupit 
na hakbanging ipinatupad niya at 
ng kanyang mga kampon sa militar. 

Nang simulan ni Marcos ang ka- 
nyang pasistang diktadura noong 
1972, ang pangingibabaw ng mga 
patakarang Keynesian ay nagpahin- 
tulot sa kanya na makapangutang 
nang malaki na nagamit naman ni- 
ya para palakasin ang reaksyuna- 
ryong armadong pwersa. Mayroon 
pa noong 19,000 tropa at malala- 
king baseng panghimpapawid at 
nabal ang US sa Pilipinas, at kapa- 
lit ay tumanggap si Marcos ng ma- 
raming pondo at pautang na pang- 
militar. Subalit ang pagbaling ng 
US sa patakarang neoliberal ay 
nagtulak sa mga rehimeng sumu- 
nod sa rehimeng Marcos, laluna ki- 
na Ramos at Arroyo, na tambakan 
ang bansa ng mabibigat na pau- 
tang mula sa mga dayuhang bang- 
kong komersyal at pamilihan ng 
mga bono. 

Sa kabila ng malaking halaga 
ng suportang militar at pinansyang 
ibinigay ng US kay Marcos sa loob 
ng 14 na taon ng pasistang dikta- 
dura, lumakas at sumulong ang re- 
bolusyonaryong mamamayan at 
mga pwersang pinamumunuan ng 
Partido Komunista ng Pilipinas. 
Hanggang ngayon, patuloy silang 
yumayabong sa hanay ng mamama- 
yan. Isa nang tampok na penome- 
non sa buong mundo ang armadong 
rebolusyonaryong kilusan sa Pilipi- 
nas. Napatunayan nitong kaya ng 
rebolusyonaryong mamamayan at 
mga pwersa na tagalan at labanan 
ang anumang maaaring ihasik ng 
US sa isang malakonya. 

Sa ilalim ng Visiting Forces 
Agreement, tuwirang nanghihima- 
sok ang militar ng US sa Pilipinas, 
noong una sa ngalan ng paglulun- 
sad ng magkasanib na pagsasanay 
kasama ang mga papet na arma- 
dong tropa ng Pilipinas at malaon 
sa ngalan ng paglaban sa mga “te- 


Ang pinakamatingkad na 
bagong pangyayari sa 
reaksyunaryong arma- 
dong pwersa at pulisya 


ay ang pagkakahati ng 
mga ito sa mga kuma- 
kampi at kumokontra kay 
Arroyo. 


roristang Muslim” sa Pilipinas bi- 
lang “ikalawang larangan” ng tina- 
guriang gera ni Bush laban sa tero- 
rismo. Pero hanggang ngayon, ma- 
linaw na bigo ang mga magkasanib 
na operasyon ng US at mga papet 
na tropang Pilipino sa pagwasak sa 
Abu Sayyaf, isang maliit na gru- 
pong kriminal sa isang maliit na 
bahagi ng Pilipinas, maliban na 
lang kung sadya itong hinahayaan 
upang patuloy na maisangkalan pa- 
ra sa pagpapasok ng US ng mga 
pwersang militar sa ngalan ng pag- 
laban sa umano'y terorismong Is- 
lamiko. 

Gayunman, laging may mga 
hangganan ang kapangyarihang 
militar ng US. Noong panahon ni 
Marcos, abala ang US sa mga ge- 
rang agresyon laban sa Vietnam at 
iba pang mamamayang Indochi- 
nese at sa marami pang kaguluhan 
sa ibang bahagi ng mundo. Ngayon 
higit kailanman, lalong sobra ang 
pagkabanat nito. Nababahura ito 
sa Iraq kung saan maraming tau- 
han at rekurso ang sinasayang nito 
habang nababawasan ang pansin 
nito sa ibang bahagi ng mundo. 
Habang abalang kinatatakaman ng 
US ang yamang langis sa Middle 
East at Central Asia, inilalantad na- 
man nito ang mga kahinaan at bul- 
nerabilidad nito sa East Asia, South 
Asia, Latin America at iba pang lu- 
gar. 

Ubod ng bulok ang US sa eko- 
nomya at pinansya. Lubha itong 
hinahagupit ng krisis ng sobrang 

Kumikilos ang BHB sa 
mahigit 120 larangang 
gerilya na sumasaklaw ng 


800 munisipalidad sa 70 
sa kabuuang 79 na pru- 
binsya ng Pilipinas. 


produksyon. Nabubuhay ang US sa 
panghuhuthot sa ibang imperyalis- 
tang bansa at ilang dependyenteng 
bansa sa pamamagitan ng pag-akit 
ng pamumuhunan mula sa kanila at 
pambabarat sa halaga ng mga ini- 
import ng US. Pinalalabas nitong 
“lumalago” ang gross domestic 
product (pangkalahatang produk- 
syon sa loob ng bansa) na bundat 
sa pagkonsumong pinondohan ng 
dayuhang salapi (foreign-financed 
consumption), bula ng pabahay, la- 
bis na paggasta ng gubyerno sa mi- 
litar at pambansang seguridad at 
pinalaking halaga ng mga pamu- 
muhunan sa produksyong militar, 
ispekulasyon sa pabahay at sa la- 
tak ng pumutok nang bula ng hi- 
tech. 

Ang totoo'y nasa depresyon 
ang mundo, at pinakamasama ang 
kalagayan ng nakararaming ban- 
sang atrasado at prodyuser ng mga 
hilaw na materyales. Subalit ang 
ilusyon ng pandaigdigang pag- 
unlad ng ekonomya ay nililikha ng 
neoliberal at monetaristang mani- 
pulasyon ng patakaran sa panana- 
lapi at pinansya sa lahat ng impe- 
ryalistang bansa at ilang depen- 
dyenteng bansa tulad ng China, In- 
dia at Brazil. Posibleng mapalago 
ang GDP sa pamamagitan ng pag- 
papalaki ng daloy ng pinansya tu- 
ngo sa konsumo, gubyerno at pa- 
mumuhunan nang hindi pinatataas 
ang produksyong industriyal at re- 
gular na empleyo. Kaya may peno- 
menon ng paglagong walang nali- 
likhang trabaho o kinatatangian ng 
nakapakong pasahod. 

Hindi malulutas ng anumang 

panlabas na pwersa ang krisis sa 
ekonomya ng Pilipinas. Lumala at 
lumalim ang krisis sa ekonomya at 
lipunan dahil nga mismo sa mga 
patakarang dikta ng US at mga 
ahensyang multilateral na kontro- 
lado ng US tulad ng IMF, World 
Bank at WTO. Lalo pang lalala ang 
krisis habang lalong nakikipagsab- 
watan ang US at iba pang imperya- 
lista sa malalaking kumprador, pa- 
nginoong maylupa at burukratang 
kapitalista. 

Sa ilalim ng kasalukuyang so- 
syo-ekonomikong krisis, lalo la- 
mang lulubha ang krisis sa pulitika. 
Kumupas na ang mga palamuti ng 
demokrasyang burges na napanum- 
balik nang bumagsak si Marcos. 
Sanhi na naman ng lumulubhang 
krisis, hindi na makapaghari sa da- 
ting paraan ang mga reaksyuna- 
ryong uri. Malinaw na inilalantad 
ng Proclamation 1017 ang tenden- 
sya ng naghaharing pangkatin na 
ipataw sa mamamayan ang lanta- 
rang paghaharing terorista. 

Higit kailanman, lalong sumid- 
hi at naging mas marahas ang mga 
kontradiksyon sa hanay ng mga 
reaksyunaryo. Lalong naging tiwali 
at mapaniil ang mga reaksyuna- 
ryong nasa poder. Ang mga reak- 
syunaryong wala sa poder ay mas 
maagap sa paglalantad sa masasa- 
mang gawa ng mga nasa poder. Na- 
hihiwalay sa hanay ng mga reak- 
syunaryo ang naghaharing pangka- 
ting Arroyo dahil sa iskandalosong 
paggamit ng pampublikong pondo 
upang mamili ng boto at suhulan 
ang mga upisyal sa eleksyon at mi- 
litar para dayain ang eleksyon. 

Sinisikap ng dumaraming parti- 
dong oposisyon na sumakay sa lu- 
malawak na galit ng bayan sa rehi- 
meng Arroyo kaugnay ng iba't 
ibang usaping pang-ekonomya, 
panlipunan at pampulitika. Humi- 
hina ang naghaharing koalisyon ng 
mga partidong tinatawag na Lakas- 
CMD sa pagkalas ng Liberal Party at 
iba pang partido. Kahit sa loob ng 


gabinete ni Arroyo, makabuluhang 
bilang na ng mga myembro at iba 
pang matataas na upisyal ang nag- 
bitiw mula kalagitnaan ng nakara- 
ang taon. Naging oposisyon na ang 
Senado. 

Ang pinakamatingkad na ba- 
gong pangyayari sa reaksyunaryong 
armadong pwersa at pulisya ay ang 
pagkakahati ng mga ito sa mga ku- 
makampi at kumokontra kay Arro- 
yo. Ang mga upisyal ay nahahati sa 
di bababa sa limang grupo: ang 
mga upisyal na maka-US at maka- 
Arroyo, dalawang grupo ng mga 
upisyal na maka-US pero anti-Arro- 
yo (Coalition for National Salvation 
ni dating defense secretary Fortu- 
nato Abat at YES-ARMS ni retira- 
dong Commodore Aparri) at dala- 
wang relatibong patriyotiko at 
progresibong grupo ng mga upisyal 
na anti-Arroyo (Para sa Bayan/YOU 
New Generation at Katipunan ng 
mga Anak ng Bayan/Makabayang 
Kawal Pilipino). 

May iba pang grupong anti-Ar- 
royo sa militar at pulisya. Nagpa- 
parami sila upang biguin ang kon- 
tra-paniktik ng rehimen. Ang pina- 
kamakabuluhang pag-unlad sa ka- 
salukuyang kumukulong pulitika ay 
ang paglitaw ng mga anti-Arroyong 
grupo ng mga upisyal militar at pu- 
lis na handang pumasok sa tigil- 
putukan, alyansa at pakikipagtulu- 
ngan sa rebolusyonaryong kilusan 
upang labanan ang rehimeng Arro- 
yo at tumungo sa pagtatayo ng 
isang patriyotiko at demokratikong 
gubyerno sa ilalim ng prinsipyo ng 
kataas-taasang kapangyarihang si- 
bilyan. Iwinawaksi nila ang reak- 
syunaryong tradisyong militar ng 
pagpapakatuta sa US at mga lokal 
na nagsasamantalang uri at pakiki- 
bahagi sa mga mumo ng kanilang 
piging. 

Ang malaking mayorya ng mga 
upisyal at karaniwang tauhan ng 
militar at pulisya ay lumalaban sa 
rehimeng Arroyo dahil galit sila sa 
mga napakong pangakong dagdag 


5 


na sahod at pensyon, dahil najis- 
kandalo sila sa paggamit sa militar 
upang dayain ang eleksyong 2004 
sa maraming lugar, dahil tutol sila 
sa pangungurakot ng mga tiwaling 
heneral sa pondong pang-opera- 
syon at naimpok, at dahil nasusuk- 
lam sila sa mabilis na promosyon 
ng mga upisyal na paborito, kapru- 
binsya at kamag-anak ni Arroyo at 
sa garapal na kuneksyon ng mga 
ito sa pinakamalalakas kumitang 
sindikatong kriminal na sangkot sa 
pasugal, pagnanakaw sa mga bang- 
ko, kidnap-for-ranson, ismagling, 
pagbebenta ng iligal na droga, car- 
napping at iligal na pagtotroso. 

Mainam na kundisyon para sa 
armadong rebolusyon ang malub- 
hang sosyo-ekonomiko at pampuli- 
tikang krisis ng naghaharing siste- 
ma at ang papasidhing mga kontra- 
diksyon sa hanay ng mga reaksyu- 
naryo. Habang nagpupunyagi sa 
wastong linya ng demokratikong 
rebolusyong bayan sa pamamagi- 
tan ng matagalang digmang bayan, 
masasamantala ng PKP, BHB at iba 
pang suhetibong pwersa ng rebolu- 
syon ang paborableng kundisyon 
upang mabigyang-pansin at maipa- 
tupad ang kahilingan ng sambaya- 
nang Pilipino para sa rebolusyona- 
ryong pagbabago. 


Mga naipong tagumpay 
at tuntungan para sa pagsulong 


Sa absolutong pamumuno 


ng mga tagumpay sa nakara- MG 
ang 37 taon at nagkamit ng (Ag 

maniningning na tagumpay 
nitong nakaraang taon. Pi- 
napanguna nito ang puliti- 
ka sa lahat ng kilos. Natuto 
ito nang husto sa Ikala- 
wang Dakilang Kilusang 
Pagwawasto at gumaganap 
sa mga tungkuling itinakda “4 
ng Partido sa pulitika, militar, N 
produksyon, organisasyon, kul- (#3 
tura at iba pang larangan tag- 

lay ang disiplinang bakal. 
Isinusulong ng BHB ang rebo- 
lusyonaryong armadong pakikiba- 
ka, reporma sa lupa at pagbubuo 
ng baseng masa bilang magkakasa- 
nib na sangkap ng demokratikong 
rebolusyon. Naglulunsad ito ng ar- 
madong pakikibaka upang makatin- 
dig bilang panlabang organisasyon 
at madurog ang mga pwersa ng ka- 
away. Nagpapatupad ito ng repor- 
ma sa lupa upang maipatupad ang 
demokratikong nilalaman ng rebo- 
lusyon at mapakilos ang masang 
magsasaka bilang pinakamahigpit 
na alyado ng uring manggagawa. 
Binibigyang-lakas at sinusuporta- 
han nito ang mga organo ng kapa- 
ngyarihang pampulitika at ang mga 
organisasyong masa ng mga mang- 
gagawa, magsasaka, kabataan, ba- 
ta at aktibistang pangkultura. Ang 
naturang organisadong baseng ma- 
sa ang maaasahang bukal ng mga 
Pulang kumander at mandirigma. 
Lumaki ang BHB bilang pangu- 
nahing organisasyon ng Partido. 
Lumaki naman ang Partido bilang 
bag-as ng pamumunong pampuliti- 
ka sa loob ng BHB. Ang mga kadre 
ng Partido, mga Pulang kumander 
at mandirigma ay laging nakapalo- 
ob sa mga takdang yunit at naka- 
pailalim sa mga takdang kumand. 
Dahil dito, naisasapraktika nila sa 
araw-araw ang buhay-Partido at 
madali silang nakapagrerekrut at 
nakapagsasanay ng mga bagong 
kasapi ng Partido. Ang mga kadre 


ng Partido, nakaipon ang BHB fa ng Partido, mga Pulang kuman- 


der at mandi- 
Ga rigma ay 
j magkakatu- 
wang sa pag-oor- 
ganisa sa masa at Partido 
sa mga lokalidad. 
Kumikilos ang BHB sa ma- 
higit 120 larangang gerilya 
na sumasaklaw ng 800 
ï munisipalidad sa 70 sa 
kabuuang 79 na prubin- 
sya ng Pilipinas. Ang pi- 
P nakamainam na kabuuang la- 


kas ng bawat larangang gerilya ay 
isang kumpanyang may malalakas 
na riple, na mahahati sa isang pla- 
tun bilang sentro de grabidad o pa- 
ngunahing yunit gerilya at dalawa 
pang platun bilang sekundaryong 
yunit gerilya, na mahahati naman 
sa mga iskwad at tim para sa gawa- 
ing masa sa mas malawak na sak- 
law. 

May kakayahan ang BHB na 
magkonsentra ng mga platun, pina- 
laking platun at ganap na kumpa- 
nya para maglunsad ng mga takti- 
kal na opensiba at magpatupad ng 
batas ayon sa iba't ibang antas ng 
pag-unlad ng mga larangang geri- 
lya at ng kakayahan ng mga ku- 
mand sa antas larangan, prubinsya 
o rehiyon. Ang BHB ay nasa yugto 
pa ng pagpaparami ng mga panla- 
bang platun upang abutin at paun- 
larin ang gitnang yugto ng estrate- 
hikong depensiba at upang maka- 
paglunsad ng malaganap at masin- 
sing pakikidigmang gerilya sa pam- 
bansang saklaw. 

Libu-libo ang pultaym na man- 
dirigma ng BHB sa buong bansa. 
Dagdag pa rito ang milisyang ba- 
yan bilang pwersang pulis sa mga 
lokalidad at mga yunit sa pagta- 
tanggol-sa-sarili ng mga organisa- 
syong masa. Ang milisyang bayan 
at mga yunit sa pagtatanggol-sa- 
sarili ay mga katuwang at reserba 
ng BHB. Di hamak na mas marami 
sila kaysa mga pultaym na mandi- 
rigma ng BHB. Makapagrerekrut 
ang BHB mula sa hanay nila basta't 
magkaroon sila ng sandata at ka- 
akibat na pagsasanay pulitiko-mili- 
tar. Agad na makapagpapalaki ang 
BHB kapag nakasamsam ng mga ar- 
mas mula sa mga tropang kaaway 
sa pamamagitan ng mga ambus, 
reyd at operasyong pang-aaresto. 

Hula nang hula ang mga upisyal 
ng depensa at militar ng kaaway na 
ang kabuuang lakas-riple ng BHB 
ay nasa pagitan ng 7,000 at 
12,000. Kasabay nito, ipinanga- 
ngalandakan nila na sa pamamagi- 

tan ng Lambat Bitag I, II at III ay 
matagumpay nilang naibagsak ang 
armadong lakas ng BHB mula 
25,000 tungong 6,000 mula huling 
bahagi ng dekada 1980 hanggang 
maagang dekada 1990. Hindi ito 
totoo. Noong 1986, mayroon la- 
mang 6,100 malalakas na riple ang 
BHB, nang walang anumang eksak- 
tong pagbilang sa mga ripleng na- 
wala sa Kampanyang Ahos noong 
1985 at 1986. Bukod pa rito, napa- 
bayaan ang pagbubuo ng milisya at 
mga yunit sa pagtatanggol-sa-sari- 
li. 

Nagtagumpay lamang ang tak- 
tika ng konsentrasyon at gradual 
constriction (gradwal na paggipit) 
ng Lambat Bitag sa pagwasak sa 
malaking bahagi ng rebolusyona- 
ryong baseng masa dahil nagpabi- 
tag sa kaaway ang mga nagpatupad 
ng maling linya ng di-napapana- 
hong malalaking pormasyon at re- 
gularisasyon sa pamamagitan ng 
pagpapakahon, pagpapabaya sa 
gawaing masa at paghihiwalay ng 
hukbong bayan sa masa. Iwinasto 
ito ng Ikalawang Dakilang Kilusang 
Pagwawasto (IDKP) sa pagtatakda 
ng rekisito ng papalawak at papa- 
lalim na baseng masa para sa mala- 
ganap at masinsing pakikidigmang 
gerilya. 

Mula Setyembre 11, 2001, su- 
mailalim ang rehimeng Arroyo sa 
dikta ng US na pag-ibayuhin ang 
mga kampanyang militar ng panu- 
nupil laban sa BHB at mamamayan 
alinsunod sa patakarang “gera la- 
ban sa terorismo” ng US at pagga- 
mit sa Pilipinas bilang “ikalawang 
larangan” ng naturang gera. Noong 
2002, pormal na inilunsad ng rehi- 
men ang Bantay Laya na nakapa- 
dron sa Lambat Bitag, upang mag- 
konsentra ng pwersang militar sa 
ilang piling erya o larangang geri- 
lya para sa estratehikong digmang 
mabilisang tinatapos at pagpapa- 
kat sa loob ng mga eryang ito ng 
mga laking-platun na special opera- 
tions team (SOT) para dahan-da- 

hang gipitin ang BHB sa pamama- 
gitan ng mga operasyong kombat, 
saywar at paniktik. 

Maaaring lubhang makapamin- 
sala sa mamamayan ang konsentra- 
dong pwersang militar at pulis at 
mga death squad saan man sila 
magtuon ng pansin at magsustine 
ng operasyon. Pero sadyang wala 
silang sapat na lakas para saklawin 
ang lahat ng baryo sa bansa. 
Mayroon lamang 120,000 tropa ang 
reaksyunaryong AFP at 130,000 
ang pambansang pulisya para ma- 
saklaw ang 85 milyong populasyon 
sa eryang 300,000 kilometro kwa- 
drado. Ang istruktura ng pwersa ng 
kaaway ay mabigat sa itaas at 25% 
lamang ng mga tauhan nito ang 
maaaring ipakat sa mga larangan 
ng labanan sa isang takdang pana- 
hon. Mabigat din sa itaas ang is- 
truktura ng pwersang pulis at ang 
mga tauhan nito sa baba ay hati- 
hati sa tatlong relyebong tigwawa- 
long oras. 

Ang kabuuang pwersang maipa- 
pakat ng AFP ay kaya lamang su- 
maklaw ng iilandaang baryo sa bu- 
ong bansa sa isang takdang pana- 
hon. Layunin ng Oplan Bantay La- 
ya na magkonsentra ng mga arma- 
dong pwersa sa anim na rehiyon at 
sa kabuuang 600 baryo o sa abe- 
reyds na 100 baryo kada rehiyon 
para sa sustenidong operasyong 
militar hanggang madurog ang re- 
bolusyonaryong armadong kilusan. 
Pero sa aktwal, hindi aabot sa 300 
baryo ang kayang pakatan ng ka- 
away sa bawat takdang panahon. 
Napababayaan nila ang libu-libong 


Nakatutulong sa pagpa- 

paigting ng BHB ng mga 
taktikal na opensiba sa 
buong bansa ang mas 


matinding kontradiksyon 
sa hanay ng mga reak- 
syunaryo. 


baryo kung saan makakikilos at 
makapagpapalakas ang BHB. 

May sariling paraan ang arma- 
dong pwersa ng kaaway para mag- 
dagdag ng lakas sa pakikipagtulu- 
ngan sa mga pulis at pribadong 
ahensyang panseguridad, pag-oor- 
ganisa ng mga yunit paramilitar 
tulad ng Citizens Armed Forces Ge- 
ographical Units (CAFGU), civilian 
volunteer organization (CVO), ba- 
rangay intelligence network (BIN) 
at mga panatikong kultong relihi- 
yoso at pag-upa ng mga taksil na 
tumalilis sa kanilang mga panana- 
gutang kriminal sa rebolusyona- 
ryong kilusan. Subalit manipis ang 
latag ng mga ito at bulnerable sa 
opensibang pampulitika at militar 
ng BHB. 

Ang di malutas-lutas na sulira- 
nin ng kaaway ay ang kabulukan at 
pagkakasadlak sa krisis ng kasalu- 
kuyang rehimen at buong naghaha- 
ring sistema at ang pagkamuhi rito 
ng mamamayan. Mismong mga upi- 
syal at tauhan ng reaksyunaryong 
armadong pwersa at pulisya ay di 
nasisiyahan sa mababa nilang 
sweldo at kakulangan ng suplay pa- 
ra sa kanilang mga personal na pa- 
ngangailangan at, masahol pa, sa 
korapsyon at iba pang gawaing kri- 
minal ng kanilang pinakamatataas 
na upisyal. Ang marahas at masid- 
hing kontradiksyon sa hanay ng 
mga reaksyunaryong paksyon sa 
pulitika na nag-aagawan sa yaman 
at kapangyarihan ay nagreresulta 
na sa mga pagkakahati at banga- 
yan sa loob ng AFP at pulisya. 

Sa pagbibigay-pansin sa mga 
hangarin ng bayan, ang BHB ay na- 
kapagtatag ng napakaraming lara- 
ngang gerilya at pinalalawak, pina- 
tatatag at pinararami pa ang mga 
ito. Nagagamit ng BHB ang plek- 
sibleng mga taktikang gerilya ng 
konsentrasyon upang atakehin ang 
mahihinang bahagi ng mga pwer- 
sang kaaway, dispersal upang gu- 
manap ng gawaing masa at pagpa- 
palipat-lipat upang hindi masukol 

ng mas malakas na pwersa ng ka- 
away. Sa taktikal na antas, naka- 
pagkokonsentra ng pwersa ang 
BHB at nagagamit nito ang ele- 
mento ng sorpresa laban sa mahi- 
hinang bahagi ng kaaway. May es- 
tratehikong superyoridad sa lakas 
militar ang kaaway, ngunit nagi- 
ging bulag at bingi ito dahil hindi 
suportado ng masa. 

Noong mga taong 2002-2004, 
dumanas ng hirap ang mamamayan 
at mga rebolusyonaryong pwersa sa 
mga larangang gerilyang kinonsen- 
trahan ng kaaway sa ilalim ng Op- 
lan Bantay Laya. Pero kahit sa mga 
larangang gerilyang iyon, nasimu- 
lang kontrahin ang mga atake ng 
kaaway. Mula huling bahagi ng 
2004 hanggang 2005, tumatag sa 
120 ang bilang ng mga larangang 
gerilya. Nadagdagan pa ang mga 
ito mula noon. Bigo ang layunin ng 
Bantay Laya na mandurog ng 10-15 
larangang gerilya bawat takdang 
panahon. 

Tila nagtagumpay ang Oplan 
Lambat Bitag sa pagwasak ng ma- 
lalaking tipak ng rebolusyonaryong 
baseng masa at pagpigil sa pagla- 
kas ng hukbong bayan mula huling 
bahagi ng dekada 1980 hanggang 
maagang bahagi ng dekada 1990. 
Ngunit sa katunayan, nagpabitag 
sa kaaway ang mga “Kaliwang” 
oportunista sanhi ng maling linya 
ng “estratehikong kontra-opensi- 
ba” at “estratehiyang RAWA.” Ang 
BHB ngayon ay nakahalaw ng mga 
aral at nakinabang sa Ikalawang 
Dakilang Kilusang Pagwawasto at 
nagkamit ng matutunog na tagum- 
pay sa pagbigo at paggapi sa Ban- 
tay Laya. 

Dahil sa paglawak ng rebolu- 
syonaryong baseng masa, nakaga- 
wa tayo ng mayor na mga hakba- 
ngin upang maagaw ang inisyatiba 
sa paglaban sa kaaway. Naidirihe 
natin ang mga kumand sa antas ng 
larangang gerilya, prubinsya at re- 
hiyon na seryosohin ang gawaing 
pulitiko-militar, iwaksi ang konser- 


8 


batismo at tendensya o kaisipang 
rebeldeng lagalag at magdulot ng 
mga pamatay na dagok sa mga 
pwersang kaaway. Napatunayan na- 
tin na ang ating rebolusyonaryong 
estratehiya at taktika at ang pag- 
kakaisa ng BHB at mamamayan sa 
pamamagitan ng organisadong ba- 
seng masa ay makadadaig sa pwer- 
sang militar at pulisya ng kaaway 
kahit sila ay di hamak na mas ma- 
laki, mas maraming rekurso, mas 
maraming pagsasanay at may pina- 
kabagong kagamitan mula sa mga 
imperyalista. 

Mula kalagitnaan ng Setyembre 
noong nakaraang taon, nakapag- 
lunsad ang BHB ng pambansang 
koordinadong mga taktikal na 
opensiba alinsunod sa mga pangka- 
lahatang patnubay upang ma- 
agaw ang inisyatiba mula 
sa kaaway, mapabilis ang 4 
pag-agaw ng armas at sa | 
gayo'y mapalawak ang 
BHB at mapabilis ang 
pagbabagsak ng rehi- 
meng Arroyo. Ba- 
tay sa inabot 
nang karanasan 
at lakas, maaa- 
ring magpatuloy 
nang puspusan ang 
pambansang mga takti- 
kal na opensiba at tu- 
mungo sa bago't mas 
mataas na antas. 

Nakatutulong sa pag- 
papaigting ng BHB ng mga 
taktikal na opensiba sa buong ban- 
sa ang mas matinding kontradik- 
syon sa hanay ng mga reaksyuna- 
ryo. Hinuhugot ng rehimeng Arroyo 
ang mga pwersang militar at pulis 
patungo sa pambansang kabisera 
upang sansalain at labanan ang 
posibilidad na mapabagsak ito ng 
isang pag-aalsang bayan na may 
kasabay na pag-uurong ng supor- 
tang militar at pulis, ng im- 
peachment at paglilitis ng lehisla- 
tura o ng kudeta. 

Ilang upisyal militar at pulis 


Ñ 
N 


ang nagpahayag ng pagnanais na 
magkaroon ng tigil-putukan, alyan- 
sa at pakikipagtulungan sa rebolu- 
syonaryong kilusan laban sa rehi- 
men. Tinanggap naman ng BHB 
ang kanilang mabuting hangarin. 
Nagtalaga ang Partido ng mga ka- 
dreng gaganap ng lihim na rebolu- 
syonaryong gawain sa loob ng 
reaksyunaryong militar at pulisya. 
Nangunguna rito ang isang espe- 
syal na kawanihan. Muling binuhay 
ang Lt. Crispin Tagamolila Move- 
ment upang hikayatin ang mga 
upisyal at tauhan ng kaaway na lu- 
mipat sa panig ng mamamayan. 
Inaasahan ding sa hanay ng mga 
tauhan ng militar at pulisya ay ma- 
bubuo ang sariling hayag na de- 
mokratikong kilusan upang ipag- 
tanggol at itaguyod ang kanilang 
mga karapatan at lehitimong in- 
teres laban sa bulok na nagha- 
haring sistema. 
Mabilis na lumawak ang 
NG malapad na nagkakaisang 
prente ng mga pwersang 
anti-Arroyo at kilusang 
masa sa pamamagitan 
ng mapayapa at militan- 
teng mga aksyong masa 
para patalsikin ang rehi- 
meng Arroyo. Subalit ti- 
nugon ito ng rehimen 
sa pamamagitan ng 
pag-angkin ng mga 
kapangyarihang pam- 
batas-militar sa ngalan 
ng Proclamation 1017 
na nagdeklara ng state of nati- 
onal emergency at gumamit ito ng 
mabangis na pwersa upang mam- 
buwag ng mga aksyong masa, 
mang-aresto ng mga progresibong 
lider nang walang mandamyento, 
mangreyd ng mga upisina ng mga 
dyaryo at magbantang kontrolin 
ang mga empresang pag-aari ng 
mga negosyanteng anti-Arroyo. 
Upang bigyang-matwid ang 
Proclamation 1017 at ang nagpa- 
patuloy na patakarang terorismo ng 
estado, inimbento ng rehimeng Ar- 


ANG BAYAN Marso 29, 2006 


royo ang kwento ng ., 
sabwatang komunis- | 
ta-militar para sa 
kudetang nabigo 
umano ng rehi- 
men noong 
Pebrero 24. 
Nanunulsol 
ito ng iste- 
ryang anti- # 
komunista , 
upang big- 
yang-matwid ang 
mapaniil na 
mga hakba- 
ngin para ma- 
kapanatili sa poder. Ang listahan 
ng mga negosyador, konsultant, is- 
tap at iba pang awtorisadong tau- 
han ng NDFP sa ilalim ng GRP-NDFP 
Joint Agreement on Safety and Im- 
munity Guarantees (JASIG) ay gi- 
nawa nitong listahan ng mga aa- 
restuhin at ganap na nitong tina- 
pos ang usapang pangkapayapaan 
sa pagitan ng Gubyerno ng Repu- 
blika ng Pilipinas at National De- 
mocratic Front of the Philippines. 
Hindi na muling maitutuloy ang 
usapan hangga't walang bagong 
gubyerno sa Maynila na magmu- 
mungkahi sa NDFP na ipagpatuloy 
ito. 

Sa harap ng nag-iibayong pa- 
nunupil, nagnanais ang malawak 
na masa ng sambayanan na luma- 
hok at sumuporta sa armadong ki- 
lusan. Mabilis na umuunlad ang 
nagkakaisang prente para sa arma- 
dong pakikibaka. Pinupwersa ng re- 
himeng Arroyo ang mga lider at ak- 
tibista ng kilusang masa na kumi- 
los nang lihim at lumahok sa arma- 
dong rebolusyonaryong kilusan. 
Nag-aalok ang mga alyado ng paki- 
kipagtulungan sa BHB upang ma- 
kapagdulot ito ng mas epektibong 
mga dagok sa kaaway. Natataranta 
ang rehimeng Arroyo sa posibilidad 
na talikuran ito ng mayorya ng mga 
upisyal ng militar at pulisya oras 
na sumiklab ang isang malaking 
pag-aalsang masa sa EDSA man o 

sa paligid ng palasyo ng presiden- 
te. Nagsasagawa ito ng witchhunt 
(panunugis) sa hanay ng militar 
. at pulisya at nag-iimbento ng 
mga kasong pagpapakana ng 
kudeta laban sa mga 
, upisyal na hinihina- 
lang nasa panig 
ma Ng oposi- 
= syon. Basta 
na lamang silang inaaresto, 


lagay sa “floating status,” 
ibinababa ng ranggo o 
“4 itinitiwalag. 

Alam nating higit na 
lumalakas ang anti-Arroyong agos 
sa loob ng AFP at pulisya. Subalit 
nasisikil ang mga ito at pinag- 
iisipan ng mga grupong anti-Arro- 
yo kung paano bubwelta. Karami- 
han sa mga grupo ay naghihintay 
ng pagkakataong tumalikod sa re- 
himen. Pinag-iisipan naman ng 
ilang grupo na maglunsad ng mga 
atakeng militar upang ipakita ang 
kawalang-kakayahang mamuno ng 
rehimen, dakpin ang presidenteng 
nang-agaw ng awtoridad sa pama- 
magitan ng pandaraya sa eleksyon, 
o kaya'y maglunsad ng kudeta la- 
ban dito. 

Bukod sa mga grupong anti-Ar- 
royo sa militar at pulisya, may ma- 
liliit ding grupong armado sa Min- 
danao, Visayas at Luzon na nais 
ding magsagawa ng mga aksyong 
panabotahe laban sa mga instala- 
syon at pasilidad ng rehimeng Ar- 
royo at mga tagasuporta nitong 
dayuhan at lokal na korporasyon. 
Nananawagan tayo sa lahat ng ar- 
madong grupong lumalaban kay Ar- 
royo na huwag gumawa ng mga ak- 
syong militar na ang populasyong 
sibilyan o ang kalikasan ang tangi 
o pangunahing mapeperwisyo. 
Kung hindi, hindi sila maituturing 
na kumikilos para sa interes ng ba- 
yan. 

Sa panig ng BHB, sinusunod ni- 
to ang palagiang patakaran at linya 
ng Partido na magdulot ng mga pa- 


matay na dagok sa kaaway sa pina- 
kapresisong paraang posible, 
upang pangalagaan at itaguyod 
ang pambansa at demokratikong 
karapatan at interes ng mamama- 
yan at mag-ipon ng mga tagumpay 
na pampulitika, pangmilitar, sosyo- 
ekonomiko at pangkultura para sa 
pasulong na martsa at ganap na ta- 
gumpay ng bagong demokratikong 
rebolusyon. 


Mga patnubay 
para sa pagpapabilis 
ng mga opensiba 


Sa pamumuno ng Partido at bi- 
lang tugon sa hinihinging rebolu- 
syonaryong pagbabago ng samba- 
yanang Pilipino, dapat patuloy na 
paigtingin ng BHB ang mga takti- 
kal na opensiba nito laban sa mga 
pwersang militar at pulis ng reak- 
syunaryong estado, maliban sa mga 
malinaw na nagpapakita ng pagtu- 
tol sa rehimeng Arroyo. Kagyat na 
layunin ng mga taktikal na opensi- 
ba ang pagpapahina at pagbabag- 
sak sa rehimeng Arroyo ngunit ang 
mga ito ay naglalayon ding palaka- 
sin pa ang mga rebolusyonaryong 
pwersa at isulong ang demokrati- 
kong rebolusyong bayan laban sa 
buong naghaharing sistema. 

Imposibleng mapatalsik ng ma- 
mamayan at malawak na nagkakai- 
sang prente ng mga pwersang anti- 
Arroyo ang rehimen sa relatibong 
mapayapang paraan kung hindi ito 
tatalikuran ng militar at pulisya ka- 
tulad ng naganap sa Edsa 1 noong 
1986 at Edsa 2 noong 2001. Kung 
hindi magaganap ang gayong pag- 
talikod, patuloy na masosolo ng re- 
himeng Arroyo ang kontrol sa reak- 
syunaryong pwersang militar at pu- 
lis sa pamamagitan ng chain of 
command at madali nitong masisi- 
kil ang mga karapatang sibil at 
pampulitika at masusupil ang mga 
aksyong masa katulad ng ginawa 
nito noong Pebrero 24. 

Ninanais ng bayan at ng mga 

rebolusyonaryong pwersa na pabi- 
lisin ang pagbagsak ng rehimeng 
Arroyo. Nasusuklam sila sa mga kri- 
men ng rehimen. Ang kasalukuyang 
malawak na nagkakaisang prente 
ng mga partido pulitikal ng oposi- 
syon, mga demokratikong organi- 
sasyong masa at mga anti-Arro- 
yong seksyon sa loob ng reaksyu- 
naryong militar at pulisya ay may 
sapat na potensyal na lakas para 
ibagsak ang rehimen. Ngunit naka- 
pananatili pa ang rehimen sa ka- 
pangyarihan sa pamamagitan ng 
makinaryang burukratiko at militar 
ng estado at sa pamamagitan ng 
pakikipagsabwatan at pakikipagpa- 
litan ng pabor sa mga imperyalis- 
tang US at pinakareaksyunaryong 
mga institusyon, partikular ang pi- 
nakamatataas na upisyal ng domi- 
nanteng Simbahang Katoliko at 
mga samahan ng malalaking nego- 
syante, mga dayuhang kumpanyang 
multinasyunal at malalaking kum- 
prador. 

Ito ang mga pwersang nagbi- 
gay-daan upang tumagal nang 14 
na taon ang pasistang diktadurang 
Marcos. Ipinangangalandakan ni- 
lang sila ang pangunahing nagbag- 
sak sa diktadura. Ngunit ang totoo, 
binitiwan lang nila ang diktadura 
nang maging pabigat na ito at wa- 
la nang pakinabang. Nais nila no- 
ong salagin ang banta ng rebolu- 
syonaryong kilusang masa at ng 
hukbong bayan sa buong naghaha- 
ring sistema. Alam ng 
naghaharing pangkating 4 
Arroyo ang pasikut- (7/7 
sikot ng sistema ng NG 

NG u ; 


malalaking kumprador 
at panginoong maylupa 
na kontrolado ng 
US. Kaya guma- 
gayak itong ga- 
mitin ang paka- 
nang pagpapa- 
lit sa konstitu- 
syon hindi la- 
mang para tuma- 
gal pa sa poder 

kundi magkaroon din ng ala-Marcos 
na kapangyarihang pandiktador ka- 
palit ng mga amyendang nais ng 
US at mga lokal na mapagsamanta- 
lang uri. 

Sa isang banda, masama ang 
patuloy na pananatili ng rehimeng 
Arroyo sa kapangyarihan. Ngunit sa 
kabilang banda ay mabuti rin ito 
dahil ang malaon nang bulok na 
sistema ay pinalalala ng isang rehi- 
men kung saan pinakakonsentrado 
ang umaalingasaw na kabulukan sa 
sistema. Ang katotohanang naka- 
pananatili lamang ito sa poder sa 
pamamagitan ng lantarang kara- 
hasan at panlilinlang ay nagpapa- 
tunay sa pangangailangang mag- 
lunsad ng armadong rebolusyon. 
Ang kagyat na kilusan para sa pag- 
babagsak ng rehimeng Arroyo sa 
pamamagitan ng ligal na pakikiba- 
ka ay umaayon sa pangmatagalang 
kilusan para sa pagbabagsak ng 
buong naghaharing sistema sa pa- 
mamagitan ng armadong rebolu- 
syon. 

Ang armadong pwersa ng ka- 
away ay nakalalamang sa hukbong 
bayan sa bilang ng tropa, kasana- 
yang militar, kagamitan at rekur- 
song pinansyal. Angkop sa kani- 
lang katayuan na maglunsad ng es- 
tratehikong opensiba o digmang 
madaling tinatapos laban sa huk- 
bong bayan. Ngunit 
» napakalimitado ng 

kanilang lakas rela- 
tibo sa ating estrate- 
hiya at taktika at sa 
panlipunan at pisikal 
na tereyn para sa mani- 
obra ng BHB. Ang estra- 
tehikong linya natin ay 
matagalang digmang ba- 
yan at ang kasalukuyang 
mga taktika natin ay ki- 
natatampukan ng mga 
taktikal na opensiba sa 
loob ng estratehikong 
depensiba. Ang BHB ay 
nakabase sa hanay ng 
masang magsasaka at 


may malawak na maniobrahan sa 
kanayunan. Sampu laban sa isa ang 
estratehikong lamang ng mga 
pwersang kaaway sa BHB. Ngunit 
sa taktikal na antas, nagagawa na- 
ting lamangan ang kaaway nang 
sampu laban sa isa kaya nakapag- 
lulunsad tayo ng mga madaliang 
pagsalakay. 

Dapat maglunsad ang BHB ng 
malaganap at masinsing pakikidig- 
mang gerilya batay sa papalawak at 
papalalim na baseng masa. Dapat 
nating pahinugin ang gitnang yug- 
to ng estratehikong depensiba sa 
pamamagitan ng pagpapalawak, 
pagpapatatag at pagpaparami ng 
mga larangang gerilya, pagpapara- 
mi ng ating mga panlabang platun 
at madalas na pagpapakilos sa ka- 
nila laban sa kaaway at sa pamban- 
sang saklaw upang lipulin at disar- 
mahan ang kaaway. Kasabay nito, 
dapat pleksible tayong gumamit ng 
maliliit na tim at iskwad (sa mga 
operasyong isnayping, pananabo- 
tahe at pagpaparusa) gayundin ng 
mga pinalaking platun at mga kum- 
panya, depende sa katangian at iti- 
natakda ng misyon. 

Dapat nating buuin ang mga 
kumand sa operasyon ng BHB sa 
antas ng larangang gerilya, prubin- 
sya at rehiyon upang mapangiba- 
bawan ang disbentahe ng matagal 
na pagtutuon lamang ng pansin sa 
gawaing masa at pagkahirati sa 
manera ng pakat at pagkilos ng 
mga sandatahang pampropagan- 
dang iskwad at tim na tinukoy bi- 
lang konserbatismo at kaisipang 
rebeldeng lagalag. Bawat kumand 
sa antas larangan, prubinsya at re- 
hiyon ay maaaring magkaroon ng 
isang platun man lamang bilang 
pwersang panlaban, magpaunlad 
ng kakayahan (kasanayang puliti- 
ko-militar, paniktik, operasyon, 
ordnans, serbisyong medikal at iba 
pa) at mag-ambag sa pagpapadalas 
ng mga taktikal na opensiba. 

Dapat nating imantine ang ini- 
syatiba sa pakikipaglaban sa ka- 

away. Magagawa natin ito dahil 
mayroon tayong baseng masang 
lunsaran ng ating mga taktikal na 
opensiba at napagmamaniobrahan 
natin, anuman ang kinakailangang 
taktika--maging pagkokonsentra, 
paghihiwa-hiwalay o pagpapalipat- 
lipat. 

Lagi nating maoobserbahan 
ang mga pwersa ng kaaway upang 
tuklasin ang kanilang mga kahina- 
an. Maitatakda natin ang pagkaka- 
taon at lugar para tipunin ang 
ating pwersa at dulutan ng pama- 
tay na bigwas ang target. Maaari 
nating buyuhin ang kaaway upang 
magkamali at mabulabog ang pakat 
ng mga estratehiko at taktikal na 
yunit nito. 

Mga labang kaya nating ipagta- 
gumpay lamang ang dapat nating 
ilunsad. Hindi tayo dapat sumuong 
sa mga labanang hindi mapagpa- 
sya, na hindi natin kayang ipanalo. 
Dapat nating iwasang malagay sa 
mga labanang dehadong-dehado 
tayo. Dapat tayong maglunsad ng 
mga operasyong ambus, reyd at 
pang-aaresto kung saan tayo ang 
mapagpasya sa pamamagitan ng 
pagtitipon ng superyor na pwersa 
at paggamit sa elemento ng sor- 
presa. Dapat natin itong gawin sa 
bilis at lawak na makalilito sa ka- 
away kung saan at paano aagawin 
ang inisyatiba. 

Kapag umaabante ang kaaway 
nang may superyor na pwersang 
naghahanap ng laban, hindi natin 
sila dapat salubungin gamit ang 
pwersa ng BHB na madali nilang 
makikita, masusukol at madudurog. 
Mapipinsalaan natin ang umaaban- 
teng pwersa ng kaaway sa pama- 
magitan ng mga land mine, maliliit 
na tim at mga isnayper. Kapag na- 
kahimpil ang kaaway, pwede natin 
silang harasin at huwag payagang 
makapagpahinga. Kapag umaatras 
sila, alam natin kung saan sila ma- 
bibira nang matindi batay sa im- 
pormasyong nalikom natin tungkol 
sa kanilang kilos. 

Dapat nating ipagpatuloy ang 
mga taktikal na opensiba sa buong 
bansa. Gawin natin ito alinsunod 
sa mga pangkalahatang patnubay 
mula sa sentro ng Partido at pam- 
bansang kumand ng BHB. Alinsu- 
nod sa malaon nang patakaran ng 
desentralisadong operasyon, dapat 
pakinabangan ng BHB sa iba't 
ibang larangang gerilya, prubinsya 
at rehiyon ang sarisaring pleksi- 
bleng taktika, gamit ang iba't 
ibang tipo ng panlabang yunit 
at sandata. May mga taktikal 
na opensibang angkop sa 
saklaw at kakayahan ng 
BHB sa isang tak- 
dang antas ng ku- 
mand. Maaaring ipa- 
nukala sa nakatataas 
na antas ng kumand 


ang mga taktikal na opensi- an 


bang nangangailangan ng 
pwersang mas malaki sa taglay 
ng isang takdang antas, kalakip t4 
ang sapat na naipong paniktik 
at napapanahong impormasyon 
ukol sa target. 

Dapat nating paramihin ang 
mga taktikal na opensiba para ma- 
kasamsam ng armas. Gawin natin 
ito sa pamamagitan ng mga reyd, 
ambus at pang-aaresto laban sa 
mga yunit at elemento ng militar, 
pulisya, paramilitar at pribadong 
ahensyang panseguridad. Kaila- 
ngan natin ang mas maraming san- 
data upang makabuo ng dagdag na 
mga panlabang yunit ng BHB at 
itaas ang antas ng digmang bayan. 
Habang nag-iibayo ang panunupil 
sa mga puting purok, umaasa ta- 
yong makapagpasampa sa BHB ng 
mas maraming kadre at kasapi ng 
Partido at mga aktibistang masa. 

Dapat tayong magpursigi sa 
paglipol, atrisyon at paglalansag 
sa mga pwersa ng kaaway. Binibig- 
yan natin ng pangunahing diin ang 
mga taktika ng paglipol na naka- 
pagpapalitaw ng pinakamaraming 
armas. Ngunit oras na mapawi na 
ang usok ng labanan, maayos na- 


ting tinatrato ang mga nakaligtas 
na kaaway at ginagamot ang mga 
nasugatan. Habang nagaganap ang 
labanan, maaaring pasukuin ang 
mga tauhan ng kaaway. Hangga't 
maaari, hindi natin pinuputukan 
ang yunit o elemento ng kaaway na 
kaya nating disarmahan nang wa- 
lang putok. 

Maparurusahan natin nang hus- 
to ang kaaway sa pamamagitan ng 
mga aksyong atritibo. Dapat nating 

matyagan at pag-aralan 
ang mga linya at moda 
ng transportasyon, mga 
instalasyon, mga bodega 
at iba pang pasilidad na 
| mahalaga sa kontra-rebo- 
T lusyonaryong digma ng 
kaaway. Dapat nating ata- 
kehin ang mga ito sa dalas 
na kinakailangan upang pa- 
hinain at durugin ang ka- 
kayahang pandigma ng mga 
pwersang kaaway at pwersa- 
hin silang lumagay sa depen- 
siba, magtalaga ng dagdag na tali- 
ba at bawasan ang bilang ng mga 
sundalong maipapakat sa larangan. 

Dapat nating pagwatak-wa- 
takin ang mga tauhan ng kaaway 
sa pamamagitan ng iba't ibang tak- 
tika. Dapat nating tiyaking naaa- 
bot ng ating rebolusyonaryong pro- 
paganda ang mga tropa ng kaaway. 
Ipinaaalala natin sa kanila ang api 
at pinagsasamantalahang kalaga- 
yan ng kanilang mga pamilya at ng 
masang anakpawis at hinihikayat 
natin silang lumahok sa armadong 
pakikibaka. Inaalok natin sila ng 
tigil-putukan, alyansa at pagtutu- 
lungan laban sa kinamumuhiang 
rehimeng Arroyo. Pinalalaganap 
natin ang balitang hindi natin si- 
nasalakay ang mga yunit ng ka- 
away na nagpapamalas ng palatan- 
daan ng pagkontra sa rehimen. Ni- 
rerespeto natin ang pagsuko ng 
mga kaaway na sundalo kahit sa 
gitna ng labanan. Magaan nating 
tinatrato ang ating mga bihag alin- 
sunod sa internasyunal na makata- 

ong batas. 

Hindi natin dapat bigyang-pu- 
wang ang pinakamasasahol na 
reaksyunaryo: yaong may pinaka- 
malaking pananagutan sa pagdidi- 
rihe at pagsasagawa ng panunupil, 
paglabag sa karapatang-tao, pan- 
darambong, paninira sa kalikasan 
at pagtutulak ng droga. Batay sa 
reklamo ng mga biktima, ng Parti- 
do o ng kinauukulang organo ng 
kapangyarihang pampulitika, dapat 
mag-isyu ang hukumang bayan ng 
mandamyento para sa pag-aresto, 
pagrerekisa at pagkumpiska na ipa- 
tutupad ng BHB. Kung ang pinag- 
hihinalaang kriminal ay armado at 
mapanganib o may mga armadong 
kasamahan, inaawtorisa ang BHB 
na gumamit ng kinakailangang 
pwersa upang igupo ang anumang 
paglaban. 

Sa harap ng lahat ng mapanupil 
na mga hakbang ng rehimeng Arro- 
yo, dapat magpunyagi ang mama- 
mayan at ang malawak na nagka- 
kaisang prente ng mga ligal na 
pwersang anti-Arroyo sa paggamit 
sa kanilang mga karapatang sibil at 
pampulitika at magsagawa ng mga 
aksyong masa upang ipagtanggol 
ang mga karapatang pambansa at 
demokratiko. Alam nila kung gaano 
kahiwalay at kahina ang katayuan 
ng rehimen at may mahahalaw sila 
sa kanilang mayamang karanasan 
sa ligal na pakikibaka noong pana- 
hon ng pasistang diktadurang Mar- 
cos. 

Magkaiba ang nagkakaisang 
prente para sa ligal na pakikibaka 
at ang nagkakaisang prente para sa 
armadong pakikibaka, ngunit may 
dugtungan, interaksyon at pagtu- 
tulugan ang dalawa. Pinupukaw at 
pinakikilos ng malawak na nagka- 
kaisang prente para sa ligal na pa- 
kikibaka ang milyun-milyong ma- 
mamayan para ihiwalay at pahina- 
in ang kaaway. Ipinakikita ng mga 
sarbey na 65-85% ng mamamayan 
ang nagnanais na mapatalsik ang 
rehimeng Arroyo. Pinaluluwag ng 

malawak na nagkakaisang prente 
para sa ligal na pakikibaka ang da- 
an para sa nagkakaisang prente pa- 
ra sa armadong pakikibaka, na si- 
yang pangunahing aspeto ng nag- 
kakaisang prente para ibagsak ang 
kasalukuyang rehimen at ang bu- 
ong naghaharing sistema. 

Ang mga lider at kasapi ng mga 
patriyotiko at progresibong pwersa 
na nahaharap sa pinakamalaking 
banta ng panunupil tulad ng pag- 
dukot, tortyur at pagpaslang ay 


maaaring lumi- 
pat sa rebolu- Bo 
syonaryong kilu- X 


sang lihim at tumu- 
loy sa larangan ng rebolusyona- 
ryong armadong pakikibaka. Ika- 
lulugod rin natin kung magka- 
karoon ang mga alyado ng 
papel at ambag sa arma- 7 
dong pakikibaka. Handa 
ang mga rebolusyonaryong 
pwersa na makipag-usap at ma- 
kipagkasundo sa mga anti-Arro- 
yong grupo ng mga upisyal militar 
at pulis ukol sa mga repormang 
panlipunan, pang-ekonomya at 
pampulitika at kung paano isasaka- 
tuparan ang mga ito. 

Ang rebolusyonaryong pataka- 
ran sa pakikipagkaisang prente ay 
kumprehensibong anti-imperyalis- 
ta, antipyudal at antipasista baga- 
mat pana-panahon ay nagtutuon 
ito sa isang makitid na target tulad 
ng rehimeng Arroyo (ang punong 
kinatawan ng mga nagsasamanta- 
lang uri) at lumalawak upang ibi- 
lang ang ilang bahagi ng mga reak- 
syunaryong pwersa laban sa target 
na komun. Sa kalagayang may ma- 
lawak na nagkakaisang prente, bi- 
lang prinsipyo ay dapat magpaka- 
tatag ang mga rebolusyonaryong 
pwersa sa pagtataguyod ng rebolu- 
syonaryong linyang makauri at 
pagmamantine ng independensya 
at inisyatiba habang pleksible sa 
patakaran at taktika. 

Ang rebolusyonaryong pataka- 
ran sa pakikipagkaisang prente ay 


nakabatay sa alyansang manggaga- 
wa-magsasaka, na pinamumunuan 
ng PKP at may hukbong bayan. Ang 
rebolusyonaryong nagkakaisang 
prente ay pinalalawak sa pamama- 
gitan ng karagdagang pakikipag- 
alyansa, tulad ng progresibong pa- 
kikipag-alyansa ng masang anakpa- 
wis sa patiburgesyang lunsod, pa- 
triyotikong pakikipag-alyansa sa 
pambansang burgesya at pansa- 
mantalang pakikipag-alyansa 
\ sa mga bahagi ng mga nag- 
Pa sasamantalang uring kon- 
PAD) tra sa kaaway na pinaka- 
masahol sa mga reaksyuna- 
ryong sunud-sunuran sa 
imperyalismo. 

Labis na ikinababahala 
ng rehimeng Arroyo ang 
malawak na nagkakaisang 
prente at kilusang masa sa 
N pambansang kabisera at ang 
N pagkakaroon ng ilang anti-Ar- 
= royong grupo ng mga upisyal 
sa hanay ng militar at pulisya. Ka- 
ya para proteksyunan ang sarili, 
nagpapakat ito sa Kamaynilaan ng 
dagdag na mga tropa sa ilalim ng 
mga upisyal na itinuturing nitong 
matapat. May tunguhing mabawa- 
san ang bilang ng mga tropang na- 
kapakat laban sa BHB sa kanayu- 
nan. Sinisikap ng rehimen na pata- 
tagin ang tigil-putukan sa MILF at 
pahusayin ang relasyon nito sa 
MNLF (Misuari) upang makapag- 
dagdag ng mga tropang maipapa- 
kat laban sa BHB. Ngunit tiwala ta- 
yong paiigtingin ng sambayanang 
Moro ang kanilang armadong paki- 
kibaka habang dinudulutan natin 
ng mga pamatay na bigwas ang ko- 
mun na kaaway. 

Sa pagdami ng mga grupong 
anti-Arroyo sa loob ng militar at 
pulisya, may ilang grupong nagna- 
nais magsagawa ng mga aksyong 
pamarusa at pananabotahe sa Ka- 
maynilaan at mga syudad sa pru- 
binsya upang maipakita raw ang 
kawalang-kakayahang maghari ng 
rehimeng Arroyo. Wala tayo sa ka- 

tayuan para pigilan sila sa kanilang 
balak gawin. Ngunit hayagan natin 
silang pinapayuhang iwasang ma- 
kapinsala ng mga sibilyan sa prose- 
so ng pamamarusa at pananabota- 
he sa mga piling target. 

Upang hindi maibintang sa Par- 
tido at BHB ang mga aksyon ng 
mga anti-Arroyong grupong militar 
at pulis sa Kamaynilaan, binibig- 
yang-diin natin ngayon na gaano 
man ang abuting karahasan ng re- 
himeng Arroyo sa Kamaynilaan, 
naninindigan ang PKP at BHB na 
ang anyo ng pakikibaka sa kalun- 
suran ay ligal at depensibo at ang 
larangan ng armadong pakikibaka 
sa ngayon ay nasa kanayunan. Ga- 
yunman, naririyan ang mga arma- 
dong partisadong lunsod at iba 
pang ispesyal na pangkat ng rebo- 
lusyonaryong kilusan para parusa- 
han ang pinakamasasahol na reak- 
syunaryo nasaan man silang dako 
ng bansa. 

Ang rehimeng Arroyo ay lumi- 
likha ng nag-aalimpuyong karaha- 
san sa Kamaynilaan upang big- 
yang-katwiran ang paggamit nito 
ng makahayop na pwersa para su- 
pilin ang mamamayan, ang mga 
partidong oposisyon, ang mga de- 
mokratikong organisasyong masa, 
ang midya at iba pa. Dapat maka- 
bwelo nang husto ang gayong ma- 
lawak na hanay sa paglulunsad ng 
ligal na pakikibaka sa rehimen. Ma- 
aari tayong magsagawa ng mga ak- 
syong pamarusa sa kaaway sa ka- 
lunsuran. Ngunit lagi nating dapat 
linawin ang makatarungang kata- 
ngian ng gayong mga aksyon at ti- 

yaking ang dalas ng mga iyon ay 
hindi babangga sa pangunahing li- 
gal at depensibong katangian ng 
pakikibaka sa kalunsuran. 

Upang bigyang-matwid ang 
pag-iisyu ng Proclamation 1017 at 
ang paghahasik ng kalupitan, inim- 
bento ng rehimeng Arroyo ang 
kwento ng alyansa para sa kudeta 
sa pagitan ng mga komunista at 
maka-Kanang militar. Walang pasu- 
bali at mariing tumututol ang mga 
rebolusyonaryong pwersa sa anu- 
mang kudeta ng anumang anti-Ar- 
royong grupo ng mga pwersang mi- 
litar at pulis. Ngunit katulad ng 
mga ligal na demokratikong pwersa 
at mga partidong oposisyon, nais 
ng mga rebolusyonaryong pwersa 
na respetuhin ng mga pwersang 
militar at pulis ng reaksyunaryong 
estado ang karapatan ng mamama- 
yan sa malayang pamamahayag at 
pagtitipon, na talikuran nila ang 
rehimen, na itaguyod nila ang 
prinsipyo ng kataas-taasang ka- 
pangyarihang sibilyan, na suporta- 
han nila ang pagtatayo ng isang 
bagong gubyernong sibilyan at 
sang-ayunan nila ang pagpapatu- 
loy ng usapang pangkapayapaan ng 
GRP at NDFP. 

Maaasahan nating mag-iibayo 
pa ang karahasan ng rehimeng Ar- 
royo sa buong bansa, kapwa sa ka- 
lunsuran at kanayunan. Nasasaksi- 
han na natin ang malulupit na ope- 
rasyon ng mga regular na yunit mi- 
litar at pulis at ng mga death squad 
at iba pang iregular na yunit. Galit 
ang sambayanang Pilipino at mga 
mamamayan ng daigdig sa lansa- 


kang mga paglabag sa karapatang- 
tao. Ngunit hindi sapat na magpro- 
testa. Kinakailangan ang gitgitang 
labanan at ang pagpapaigting at 
pagtataas ng antas ng digmang ba- 
yan. 

Ang malawak na masa ng sam- 
bayanan ay naglulunsad ng pakiki- 
bakang umaasa sa sarili para sa 
pambansang pagpapalaya at de- 
mokrasya. Makatarungan ang ating 
ipinaglalaban. Nagtatamasa ito ng 
saganang suportang moral at puli- 
tikal mula sa mamamayan sa lahat 
ng dako ng daigdig. Higit pa ta- 
yong nagsisikap na makatamo ng 
bago at mas mataas na antas ng 
suportang internasyunal. Lagi't la- 
gi nating itinuturing na tungkulin 
na mag-ambag sa pandaigdigang 
pakikibaka laban sa imperyalismo 
at reaksyon. 

Higit pang lalakas ang BHB sa 
pamamagitan ng pagpapaigting ng 
armadong pakikibaka, pagpapatu- 
pad ng reporma sa lupa sa mas ma- 
lawak na saklaw at pagtatayo ng 
mas matatag na baseng masa. Buo 
ang kapasyahan nitong sumulong 
mula isang subyugto tungo sa isa 
pa at mula sa isang yugto tungo sa 
isa pa sa pagsusulong ng mataga- 
lang digmang bayan alinsunod sa 
linya ng bagong demokratikong re- 
bolusyon laban sa imperyalismong 
US at mga lokal na nagsasamanta- 
lang uri. Tinatanaw natin ang ga- 
nap na tagumpay ng demokrati- 
kong rebolusyong bayan at ang 
pagsisimula ng sosyalistang rebo- 
lusyon sa mahabang paglalakbay 
patungong komunismo. W 

Makibaka upang pabilisin 

ang pagpapatalsik sa rehimeng Arroyo 
at upang palakasin 

ang rebolusyonaryong kilusan 


Mensahe ng Komite Sentral ng Partido Komunista ng Pilipinas 
sa mga kadre ng Partido, Pulang kumander at mandirigma ng Bagong Hukbong Bayan 


(PKP), ipinapahayag ng Komite Sentral ang pi- 

nakamainit na rebolusyonaryong pagbati sa mga 
kadre ng Partido, Pulang kumander at mandirigma sa 
masayang okasyon ng ika-37 anibersaryo ng pagkaka- 
tatag ng Bagong Hukbong Bayan (BHB). Nagpupugay 
kami sa inyo sa mga tagumpay sa pagsusulong ng de- 
mokratikong rebolusyon ng sambayanang Pilipino sa 
pamamagitan ng matagalang digmang bayan laban sa 
imperyalismong US at mga lokal na mapagsamanta- 
lang uring malalaking kumprador at panginoong may- 
lupa. 

Pinararangalan namin ang lahat ng kadre ng Par- 
tido, mga Pulang kumander at mandirigma na nag- 
ambag sa mga tagumpay ng demokratikong rebolu- 
syong bayan mula 1969. Binabati namin kayo sa in- 
yong mga nakamit sa gawaing masa at pagsusulong 
ng digmang bayan noong nakaraang taon. Pinupuri 
namin ang lahat ng Pulang kumander at mandirigma 
sa paglulunsad ng mga taktikal na opensiba sa buong 
bansa. 

Iginagawad namin ang pinakamataas na parangal 
sa ating mga rebolusyonaryong martir. Inspirasyon 
natin ang kanilang kabayanihan, pagpupunyagi at 
pagsasakripisyo. Gawin natin silang huwaran at iba- 
yong bigyan ng kahulugan at katarungan ang kani- 
lang pagkamartir sa pamamagitan ng magiting at 
puspusang pakikipaglaban. Batay sa natipon nating 


ŞS ngalan ng Partido Komunista ng Pilipinas 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas ma- 
pusyaw ang masthead o logo ay para sa mga gumagamit ng mimeo machine o naglil- 
imbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


